1. ΝΟΜΟΣ 3464 της 21/22 Μαρτ. 1928  Περί κυρώσεως του από 13 Νοεμ. 1927 Ν.Δ/τος περί συστάσεως Ταμείου Προνοίας Ιδιοκτητών Αυτοκινήτων Λεωφορείων. Άρθρ.1-5.(Αναφερόμενα εις την σύστασιν, σκοπόν και διοίκησιν του ως άνω Ταμείου, μετωνομασθέντος δια του άρθρ. 12 Ν.Δ. 220/41 εις Ο.Ε.Α.Σ., αντικατεστάθησαν δια των διατάξεων του νόμ. 817/1943). Άρθρ.6.-Οι πόροι του Ταμείου έσονται: 1.(Φόρος 5% επιβαλλόμενος δυνάμει του παρόντος επί των εισιτηρίων των ιδιωτικών Λεωφορείων και των Λεωφορείων, της Ηλεκτρικής Εταιρείας Μεταφορών, ως ορίζει η σχετική σύμβασις των κυκλοφορούντων εντός της εν άρθρ. 2 αναφερομένης περιοχής). Το ως άνω επιβαλλόμενον τέλος κατηργήθη από 1 Ιαν. 1951 δια του άρθρ. 12 Α.Ν. 1524/ 1950, ως ετροποποιήθη δια του νόμ. 1620/1950. 2.Οι υπό της Ηλεκτρικής Εταιρείας Μεταφορών καταβαλλόμενοι παντός είδους φόροι και δασμοί της βενζίνης, συμπεριλαμβανομένου και του δια του από 6 Σεπτ. 1925 Ν.Δ/τος «περί συστάσεως Ταμείου Τροχαίας Κινήσεως» επιβληθέντος προσθέτου δασμού, του ορυκτελαίου, των ελαστικών, των ανταλλακτικών και παντός είδους υλικών συντηρήσεως και εκμεταλλεύσεως των λεωφορείων της Ηλεκτρικής Εταιρείας Μεταφορών. Το επί της βενζίνης αναλογούν ποσόν φόρου αποδίδεται εις το δια του παρόντος συνιστώμενον ταμείον υπό του Δημοσίου ή ειδικού ταμείου ή νομικού προσώπου, εις ο τυχόν ήθελεν εκχωρηθή το εκ της φορολογίας ταύτης έσοδον. «Επίσης αποδίδεται από της ισχύος του παρόντος και εφεξής το αυτό ποσόν φόρου εις το δια του παρόντος συνιστώμενον ταμείον υπό του Δημοσίου ή ειδικού ταμείου ή νομικού προσώπου, εις ο τυχόν εξεχωρήθη το εκ της φορολογίας ταύτης έσοδον». Το εντός « » εδάφιον προσετέθη δια του άρθρ. 1 Ν.Δ. 11/11 Μαΐου 1929 κυρωθέντος υπό του νόμ. 4616/1930. Άρθρ.7.-Δι’ ενός .ή πλειόνων Δ/των θέλει καθορισθή ο τρόπος της βεβαιώσεως και εισπράξεως και της εις το Ταμείον περιελεύσεως των εν τω προηγουμένω άρθρω αναφερομένων πόρων αυτού. «Εισπράκτωρ αυτοκινήτου λεωφορείου, μη χορηγών εις επιβάτην εισιτήριον της εκτελουμένης διαδρομής ή χορηγών τοιούτον χρησιμοποιηθέν ήδη, τιμωρείται με κράτησιν και με πρόστιμον από (50 μέχρι 250 δραχμών). Ο τρόπος της εις τους επιβάτας των ιδιωτικών λεωφορείων χορηγήσεως εισιτηρίων κανονισθήσεται προτάσει του επί της Συγκοινωνίας Υπουργού. Εις τας αυτάς ποινικάς διατάξεις υπόκεινται: α)Ο συνεργήσας εις την ανωτέρω πράξιν του εισπράκτορος οδηγός λεωφορείου. β)Ο εισπράκτωρ ή οδηγός ο μη τηρών προσηκόντως το δελτίον ελέγχου εισιτηρίων ή εργαζόμενος άνευ αδείας ασκήσεως επαγγέλματος ή μη έχων την άδειαν ταύτην μεθ’ εαυτού. γ)Ο αρνούμενος, κωλύων ή καθ’ οιονδήποτε τρόπον δυσχεραίνων τον επί των εισιτηρίων έλεγχον εισπράκτωρ, οδηγός ή ιδιοκτήτης λεωφορείου. δ)Πας εισπράκτωρ ή οδηγός διαθέτων άλλως τα προς χρήσιν του λεωφορείου παραδοθέντα αυτώ παρά του ιδιοκτήτου εισιτήρια. ε)Πας ιδιοκτήτης λεωφορείου δανείζων ή διαθέτων άλλως τας προς χρήσιν του λεωφορείου του χορηγηθέντα αυτώ υπό του ταμείου εισιτήρια, ως και ο λαμβάνων τα εισιτήρια ταύτα. Τα ως άνω επιβαλλόμενα και εισπραττόμενα πρόστιμα αποτελούσι τους πόρους του ταμείου εις ο και καταβάλλονται αμέσως επί τη βάσει αποσπάσματος της καταδικαστικής αποφάσεως υπό του εντεταλμένου την είσπραξιν των υπό του πταισματοδικείου επιβαλλομένων προστίμων. Εις την εκδίκασιν των ανωτέρω παραβάσεων εφαρμόζονται αι διατάξεις (των άρθρ. 1-7 του νόμ. 237/1914» περί εκδικάσεως των επ’ αυτοφώρω πταισμάτων). Σελ.313 Αστικές Συγκοινωνίες Αθηνών-Πειραιώς και Περιχώρων-Ο.Α.Σ.Α. 21.Ζ.β.1 Δι’ οιανδήποτε των ανωτέρω παραβάσεων και ανεξαρτήτως  των  ως  άνω  ποινών   δύναται  α)δι’ αποφάσεως αμετακλήτου του Υπουργείου Συγκοινωνίας ν’ αφαιρεθή μέχρις ενός μηνός και η άδεια ικανότητος του παραβάτου οδηγού, β) να αφαιρεθή μέχρις ενός μηνός υπό της αρμοδίας αστυνομικής αρχής, ειδοποιουμένης προς τούτο υπό του Προέδρου του Διοικητικού Συμβουλίου, η άδεια ασκήσεως επαγγέλματος του παραβάτου εισπράκτορος. Εάν εισπράκτωρ αυτοκινήτου λεωφορείου, ου ο ίδιος είναι ιδιοκτήτης ή οδηγουμένου υπό του ιδιοκτήτου αυτού ή επί παρουσία του ιδιοκτήτου δεν εχορήγησεν εισιτήρια εις τους επιβάτας αυτού, ανεξαρτήτως των ως άνω ποινών, δι’ αποφάσεως αμετακλήτου του Υπουργείου Συγκοινωνίας αφαιρείται η άδεια κυκλοφορίας του λεωφορείου από 15 μέχρι 30 ημερών ή το Συμβούλιον του Ταμείου δύναται να επιβάλη την εν τω εργοστασίω της Διευθύνσεως των Σιδηροδρόμων του Υπουργείου Συγκοινωνίας κράτησιν του λεωφορείου επί χρονικόν διάστημα μη υπερβαίνον τας 15 ημέρας άνευ ουδεμιάς ευθύνης του Δημοσίου δι’ οιανδήποτε ζημίαν ή βλάβην κατά τον χρόνον της κρατήσεως. Η αρμοδία αστυνομική αρχή ειδοποιουμένη παρά του Προέδρου του Διοικητικού Συμβουλίου, υποχρεούται να οδηγήση το λεωφορείον εις το εργοστάσιον της Διευθύνσεως Σιδηροδρόμων. Εφ’ όσον τα προς χρήσιν των ιδιωτικών λεωφορείων εισιτήρια εκδίδονται υπό του Ταμείου η χρησιμοποίησις άλλων εισιτηρίων τιμωρείται με φυλάκισιν τουλάχιστον τριών μηνών, πάσα δε παραποίησις ή απομίμησις των υπό του Ταμείου εκδιδομένων ή των διασφαλιζόντων την γνησιότητα αυτών σημείων και ιδιαιτέρων γνωρισμάτων τιμωρείται με φυλάκισιν τουλάχιστον 6 μηνών. Αδείας ελευθέρας κυκλοφορίας επί των ιδιωτικών λεωφορείων δικαιούνται: α)Ο ιδιοκτήτης του λεωφορείου .β)Οι τεχνικοί υπάλληλοι της Διευθύνσεως Σιδηροδρόμων του  Υπουργείου Συγκοινωνίας, ων ο αριθμός δεν δύναται να υπερβή τους δέκα πέντε.γ)Τα μέλη του Διοικητικού Συμβουλίου και της Τεχνικής Επιτροπής του δια του παρόντος συνισταμένου Ταμείου. δ)Οι κατά γραμμάς αντιπρόσωποι των ιδιοκτητών έκαστος δια τα λεωφορεία της γραμμής ην αντιπροσωπεύει.ε)Πρόσωπα εκτελούντα υπηρεσίαν του ταμείου, ων ο αριθμός δεν δύναται να υπερβή τα 15 επί του συνόλου ή τινων λεωφορειακών γραμμών, μετ’ απόφασιν του Διοικητικού Συμβουλίου.ς)Οι υπό του Διοικητικού Συμβουλίου του Ταμείου διοριζόμενοι ελεγκταί επί των εισιτηρίων των ιδιωτικών λεωφορείων. Σελ.314 Ο κατά την εκτέλεσιν ή ένεκα της εκτελέσεως της υπηρεσίας του επί των εισιτηρίων ελεγκτού εξυβρίζων αυτόν τιμωρείται με φυλάκισιν». Αι εντός « » β΄, γ΄ και δ΄ παράγραφοι ετροποποιήθησαν ως άνω δια του άρθρ. 2 Ν.Δ. 11/11 Μαΐου 1929, κυρωθέντος υπό του Νόμ. 4616/1930. Δια το μέτρον των χρηματικών ποινών βλ. άρθρ. 2 Ν. 110/1945 και άρθρ. 57 Ποιν. Κώδικος (τόμ. 8 σελ. 6 και 28). Άρθρ.8-22.(Αναφέρονται εις την πληρωμήν αποζημιώσεων εις τους ιδιοκτήτας λεωφορείων, άτινα ευρίσκοντο εν κυκλοφορία εντός περιοχής 20 χιλιομ. από της εν Αθήναις Πλατείας Ομονοίας, όπου η εκμετάλλευσις της δια λεωφορείων συγκοινωνίας παρεχωρήθη προνομιακώς δια της από 17 Οκτ. 1925 Συμβάσεως εις την Πάουερ). 21.Ζ.β.1 Αστικές Συγκοινωνίες Αθηνών-Πειραιώς και Περιχώρων-Ο.Α.Σ.Α. Άρθρ.23.-Το ταμείον απολαύει παντός είδους φορολογικών ατελειών, των παρεχομένων υπό της κειμένης νομοθεσίας εις τα παντός είδους σωματεία και τους συνεταιρισμούς. Δεν υπόκεινται εις τέλη χαρτοσήμου τα χρηματικά εντάλματα και αι εξοφλήσεις αυτών, άπαντα εν γένει τα έγγραφα της ενώπιον του διοικητικού συμβουλίου διαδικασίας και αι αποφάσεις αυτού. Άρθρ.24.-Δια φυλακίσεως το πολύ εξ μηνών εφ’ όσον δεν συντρέχει περίπτωσις βαρυτέρας ποινής, τιμωρείται πας όστις συμμετέχει ή αποπειράται να μετάσχη των παροχών του παρόντος νόμου, χωρίς να έχη το προς τούτο δικαίωμα. Με την αυτήν ποινήν τιμωρείται και πας όστις συνεργεί εις την ανωτέρω πράξιν και εν γένει παρέχει ψευδείς πληροφορίας. Άρθρ.25.-Δια πράξεως του υπουργού της Συγκοινωνίας θέλει εγκριθή ο υπό του διοικητικού συμβουλίου συνταχθησόμενος κανονισμός εσωτερικής υπηρεσίας του ταμείου. Δι’ ειδικού Δ/τος καθορισθήσονται αι λεπτομέρειαι της εντός των ορίων του παρόντος διαχειρίσεως των πόρων του ταμείου. Δι’ ενός ή πλειόνων Δ/των, εκδιδομένων προτάσει του υπουργού της Συγκοινωνίας, καθορισθήσεται ωσαύτως και πάσα άλλη λεπτομέρεια, σχετική με την λειτουργίαν του ταμείου και την επίτευξιν του υπ’ αυτού επιδιωκομένου σκοπού. 